Πίτερ Νέιφς ο πρεσβύτερος

Ο Πίτερ Νέιφς ο πρεσβύτερος (φλαμανδικά: Pieter Neefs I, Αμβέρσα, 1578 – Αμβέρσα, 1656) ήταν Φλαμανδός ζωγράφος της τεχνοτροπίας του μπαρόκ, ο οποίος ειδικευόταν στην απεικόνιση του εσωτερικού ιερών ναών.

 Επηρεάστηκε έντονα από την τεχνοτροπία των Χέντρικ φαν Στεϊνβάικ του πρεσβύτερου και Χέντρικ φαν Στέινβαϊκ του νεότερου Ανήκε σε οικογένεια καλλιτεχνών και δραστηριοποιήθηκε αποκλειστικά στη γενέτειρά του Αμβέρσα κατά την περίοδο 1609 - 1656.Ο πρώτος υπογεγραμμένος και χρονολογημένος πίνακάς του είναι του 1605 και αναπαριστά το εσωτερικό μιας γοτθικής εκκλησίας (Πινακοθήκη Παλαιών Δασκάλων της Δρέσδης). Από το 1690 γίνεται μέλος στη Συντεχνία του Αγίου Λουκά της πόλης. Στις 30 Απριλίου 1612 νυμφεύτηκε την Μαρία Λάουτερμπεϊνς (), με την οποία απέκτησαν πέντε γιους. Ο Νέιφς ειδικευόταν στις εικόνες εσωτερικών χώρων, ιδιαίτερα εσωτερικούς χώρους εκκλησιών, τόσο πραγματικούς όσο και φανταστικούς, με έμπνευση κυρίως από τον καθεδρικό ναό της Αμβέρσας και στην απεικόνιση συλλογών έργων τέχνης. Χαρακτηριστικό των πινάκων του με εσωτερικούς χώρους είναι η απόδοση των εφέ του τεχνητού φωτισμού, με τον τρόπο του Χέντρικ φαν Στέινβαϊκ ΙΙ, η αντίθεση μεταξύ φωτός και σκιάσεων, η έμφαση στον κεντρικό ρόλο των θρησκευτικών κτιρίων στη ζωή της εποχής μέσω των διαστάσεών τους, τόσο προς τα πάνω και σε βάθος, με την προοπτική και οι μικρές ανθρώπινες μορφές σε πρώτο πλάνο. Συνεργάστηκε με άλλους καλλιτέχνες, όπως οι Φρανς Φράνκεν ο νεότερος, Σεμπάστιαν Φρανξ, Γιαν Μπρίγκελ ο πρεσβύτερος, Άντριεν φαν Στάλμπεμτ, Γκονζάλες Κοκουές, Μποναβεντούρα Πέιτερς, οι οποίοι ζωγράφιζαν τις μορφές στα έργα του. Ο γιος του Πίτερ έγινε επίσης ζωγράφος, ειδικευμένος στον ίδιο τύπο ζωγραφικής και θεματολογίας, δημιουργώντας πίνακες με εξαιρετική ακρίβεια και λεπτομέρεια σε πλάκες χαλκού μικρών διαστάσεων. Το ύφος του είναι τόσο όμοιο με του πατέρα του, ώστε έχουν προκύψει προβλήματα ακριβούς απόδοσης των έργων τους σε καθέναν. Εργαζόταν στο οικογενειακό εργαστήριο μαζί με τον αδελφό του Λουντοβίκους Νέιφς και είναι πιθανόν διάφορα έργα που αποδίδονται στον πατέρα ή στον υιό Πίτερ να είναι στην πραγματικότητα δικά του. Στο εργαστήριό του μαθήτευσε, εκτός από τους δυο γιούς του, και ο Λαουρέις ντε Κάτερ. Εσωτερικό γοτθικού καθεδρικού, 1605, Gemäldegalerie Alte Meister, Δρέσδη Εσωτερικό του καθεδρικού ναού της Αμβέρσας, λάδι σε καμβά, 58 × 65 cm. Μουσείο Καλών Τεχνών Νιμ Εσωτερικό του ναού του Αγίου Παύλου της Αμβέρσας , λάδι σε ξύλο, 68 × 105,5 cm, περ. 1636, Ρέικσμουζεουμ, Άμστερνταμ Εσωτερικό γοτθικής εκκλησίας με κομψή συντροφιά, λάδι σε ξύλο, 29 x 43 cm, υπογεγραμμένο PEETER NEEFFS κάτω δεξιά, στη βάση μιας κολόνας, ιδιωτική συλλογή Άποψη του εσωτερικού μιας εκκλησίας, 1644, Μουσείο του Λούβρου, Παρίσι Εσωτερικό μιας εκκλησίας, Koninklijk Museum voor Schone Kunsten, Αμβέρσα Εσωτερικό μιας εκκλησίας τη νύκτα, λάδι σε χαλκό, Μουσείο Καλών Τεχνών Λυών Εσωτερικό μιας εκκλησίας τη νύκτα, λάδι σε καμβά, 51 x 80 cm, 1636, Μουσείο Πράδο, Μαδρίτη, σε συνεργασία με τον Φρανς Φράνκεν τον νεότερο Εσωτερικό εκκλησίας, λάδι σε ξύλο, 39 x 51 cm, ιδιωτική συλλογή Εσωτερικό φλαμανδικής εκκλησίας, λάδι σε ξύλο, 84 x 72 cm, Μουσείο Πράδο, Μαδρίτη Εσωτερικό γοτθικού καθεδρικού, olio su tavola, 47,5 × 64,5 cm, Collezione privata Interno di una cattedrale gotica, λάδι σε ξύλο, 54,4 x 85,7 cm, υπογεγραμμένο PEETER NEEFFS, 1630 περ., Πινακοθήκη Ντάλγουιτς, Λονδίνο Edward Strachan (2012). «"PIETER NEEFFS THE ELDER (ANTWERP 1578 - ANTWERP 1661)"». SPHINX FINE ART - Artists. Emil Kren. «"NEEFFS, Pieter the Elder"». The Web Gallery of Art. Arthur Laes. «"NEEFS"». Enciclopedie on line - Treccani.it. «"Neefs, Pieter (I)"». Ολλανδικό Ίδρυμα Ιστορίας της Τέχνης. 2013. «"Francken, Frans III"». Ολλανδικό Ίδρυμα Ιστορίας της Τέχνης. 2013. «"Pieter I Neeffs"». Encyclopédie Larousse. 2011. Liedtke , Walter A. (1984). Flemish paintings in the Metropolitan Museum of Art. New York: The Metropolitan Museum of Art. ISBN 0870993569. (see index, v.1; plate 54-56, v.2). «Pieter Neefs I al Rijksmuseum di Amsterdam». «Pieter Neefs I in Artnet». Αρχειοθετήθηκε από το πρωτότυπο στις 8 Οκτωβρίου 2013. Ανακτήθηκε στις 17 Ιουνίου 2016. «Pieter Neefs I in Artcyclopedia». «Pieter Neefs I in The Union List of Artists Names».